
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2987 

5 Νοεμβρίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Επιβολή πολλαπλού τέλους στον ΚΑΙΑύΑ δθίαππί του 
ΗαηηίΙ για τελωνειακή παράβαση λαθρεμπορίας.... 1 
Τροποποίηση της υπ’ αριθ. 156357/Γ2/30-09-2014 
υπουργική απόφαση (Β' 2660) με θέμα Καθορι¬ 
σμός διδακτέας - εξεταστέας ύλης των μαθημά¬ 
των της Α' τάξης Ημερησίου Γενικού Λυκείου και 
των Α' και Β' τάξεων Εσπερινού Γ ενικού Λυκείου 


για το σχολικό έτος 2014-2015. 2 

Λειτουργία Παραρτήματος Νηπιαγωγείου Μεταξά- 
δων στον οικισμό Ασπρονερίου της Διεύθυνσης 

Πρωτοβάθμιας Εκπαίδευσης Έβρου. 3 

Έγκριση υπέρβασης του ανωτάτου ορίου των εξή¬ 
ντα (60) ημερών κίνησης εκτός έδρας για κλάδους 
υπηρετούντων υπαλλήλων στην Περιφέρεια Βο¬ 
ρείου Αιγαίου, για το έτος 2014. 4 


Παροχή εξουσιοδότησης υπογραφής «Με εντολή 
Περιφερειάρχη» στους Προϊσταμένους Δ/νσεων, 
στους Προϊσταμένους Τμημάτων και στους Υπαλ¬ 
λήλους των Διευθύνσεων Δημόσιας Υγείας και 
Κοινωνικής Μέριμνας των Περιφερειακών Ενοτή¬ 
των Μαγνησίας και Σποράδων, Καρδίτσας και Τρι¬ 


κάλων. 5 

Έγκριση υπερωριακά απασχόλησης του προσωπικού 
της ΝΕΡΙΤ ΑΈ. για τους μήνες Σεπτέμβριο, Οκτώ¬ 
βριο και Νοέμβριο του έτους 2014. 6 


ΑΠΟΦΑΣΕΙ Σ 

(1) 

Επιβολή πολλαπλού τέλους στον ΚΑΕΑύΑ δθίαιπί του 
Ηαιτιίί για τελωνειακή παράβαση λαθρεμπορίας. 

Με την υπ’ αριθ. 4/2011 καταλογιστική πράξη της Προ- 
ϊσταμένης του Τελωνείου Κακαβιάς, που εκδόθηκε την 
13.03.2014, σύμφωνα με τις διατάξεις των άρθρων 142 § 
2 και 155 § 2β του Ν. 2960/01 «Εθνικός Τελωνειακός Κώ¬ 
δικας» και της υπ’ αριθ. 2290 κοινή υπουργική απόφαση 
(ΦΕΚ 135Β/11.02.2010) και δημοσιεύεται σύμφωνα με το 
άρθρο 152 § 5 του ιδίου ως άνω νόμου, για παράνομη 
απόπειρα εισαγωγής στην Ελλάδα απαγορευμένων ου¬ 


σιών με αναβολική δράση, χωρίς την άδεια της τελω- 
νειακής αρχής και του Εθνικού Οργανισμού Φαρμάκων, 
επιβλήθηκε στους υπαίτιους πολλαπλό τέλος συνολικού 
ποσού τριών χιλιάδων εξακοσίων ενενήντα οκτώ ευρώ 
και σαράντα λεπτών (3.698,40 €), ήτοι το τριπλάσιο των 
δασμών και φόρων με τις διατάξεις του άρθρου 150 § 1 
του Ν.2960/2001, το οποίο υπόκειται κατά την είσπραξη 
του σε Τ.Χ. και Ο.Γ.Α. (2,4%), σύμφωνα με τον Κώδικα 
περί Τελών Χαρτοσήμου, εκ του οποίου στον ΚΑΕΑϋΑ 
δθΙαίΓΗ του ΗαπηίΙ με αριθμό διαβατηρίου ΒΡ9622315 αλ¬ 
βανικών αρχών, αγνώστου διαμονής, επιμερίστηκε ποσό 
χιλίων διακοσίων ενενήντα τεσσάρων ευρώ και σαράντα 
τεσσάρων λεπτών (1.294,44 €). Ο ανωτέρω παραβάτης 
κηρύχθηκε αλληλέγγυα υπεύθυνος για την καταβολή 
του συνολικά επιβληθέντος πολλαπλού τέλους. 

Κατά της ως άνω καταλογιστικής πράξης επιτρέπεται 
προσφυγή ενώπιον των αρμοδίων Διοικητικών Δικαστη¬ 
ρίων, εντός τριάντα (30) ημερών από την επομένη της 
δημοσίευσής της στην Εφημερίδα της Κυβερνήσεως. 

Η Προϊσταμένη του Τελωνείου 
ΜΑΡΙΑ ΚΑΡΑΝΙΚΑ 

-♦- 

Αριθ. 171868/Γ2 (2) 

Τροποποίηση της υπ’ αριθ. 156357/Γ2/30-09-2014 υπουρ¬ 
γική απόφαση (Β' 2660) με θέμα Καθορισμός διδα¬ 
κτέας - εξεταστέας ύλης των μαθημάτων της Α' 
τάξης Ημερησίου Γ ενικού Λυκείου και των Α' και Β' 
τάξεων Εσπερινού Γενικού Λυκείου για το σχολικό 
έτος 2014-2015. 

Ο ΥΦΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1) Τις διατάξεις της παρ. 3 του άρθρου 3 του Ν. 4186/ 

2013 (Α' 193) «Αναδιάρθρωση της Δευτεροβάθμιας Εκ¬ 
παίδευσης και λοιπές διατάξεις». 

2) Τις διατάξεις της παρ. 1 του άρθρου 45 του Ν. 4264/ 

2014 (Α' 118) «Άσκηση εμπορικών δραστηριοτήτων εκτός 
καταστήματος και άλλες διατάξεις». 

3) Τις διατάξεις του άρθρου 16 του Π.Δ. 60/2006 (Α' 65). 

4) Την υπ’ αριθ. 94654/ΣΤ5/19-06-2014 (Β' 1618) κοινή 
απόφαση του Πρωθυπουργού και του Υπουργού Παι- 

δείας και Θρησκευμάτων «Καθορισμός αρμοδιοτήτων 
στους Υφυπουργούς Παιδείας και Θρησκευμάτων, Αλέ¬ 
ξανδρο Δερμεντζόπουλο και Κωνσταντίνο Κουκοδήμο. 

5) Τις διατάξεις του άρθρου 90 του κώδικα Νομοθεσί¬ 
ας για την Κυβέρνηση και τα Κυβερνητικά όργανα που 
κυρώθηκε με το άρθρο πρώτο του Π.Δ. 63/2005 (Α' 98). 

6) Την υπ’ αριθ. 63/15-10-2014 πράξη του Δ.Σ. του Ιν¬ 
στιτούτου Εκπαιδευτικής Πολιτικής. 

7) Το γεγονός ότι από την παρούσα απόφαση δεν 
προκαλείται δαπάνη εις βάρος του κρατικού προϋπο¬ 
λογισμού, αποφασίζουμε: 

Τροποποιούμε την υπ’ αριθ. 156357/Γ2/30-09-2014 
υπουργική απόφαση (Β' 2660) ως προς τη διδακτέα - 
εξεταστέα ύλη του μαθήματος ΕΙΣΑΓΩΓΗ ΣΤΙΣ ΑΡΧΕΣ 
ΤΗΣ ΕΠΙΣΤΗΜΗΣ ΤΩΝ Η/Υ της Β' τάξης Εσπερινού Γε¬ 
νικού Λυκείου για το σχολικό έτος 2014-2015 ως εξής: 

Η διδακτέα - εξεταστέα ύλη είναι όλες οι θεματικές 
ενότητες εκτός των: 

2.2.3 Ανάλυση Αλγορίθμων, Θεωρία Υπολογισμού, 
Πολυπλοκότητα Αλγορίθμων, Υπολογισιμότητα Αλγο¬ 
ρίθμων 

2.27.5 Κλήση Αλγορίθμου από Αλγόριθμο 

2.27.6 Αναδρομή 

2.2.9 Εκσφαλμάτωση σε λογικά λάθη 

2.2.10 Τεκμηρίωση 

2.3.3 Κύκλος ζωής εφαρμογής λογισμικού 

3.2 Πληροφοριακά Συστήματα 

Για τη θεματική ενότητα 3.1 να γίνει περιγραφή των 
βασικών λειτουργιών ενός Λ.Σ. με αναφορά στην ανα¬ 
γκαιότητα τους, καθώς και στα Λ.Σ. κινητών συσκευών 
και σε σύγχρονα περιβάλλοντα διεπαφής. 

Κατά τα λοιπά ισχύει η υπ’ αριθ. 156357/Γ2/30-09-2014 
υπουργική απόφαση (Β' 2660). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Οκτωβρίου 2014 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΔΕΡΜΕΝΤΖΟΠΟΥΛΟΣ 
-♦- 

Αριθ. 172631/Δ4 (3) 

Λειτουργία Παραρτήματος Νηπιαγωγείου Μεταξάδων 
στον οικισμό Ασπρονερίου της Διεύθυνσης Πρωτο¬ 
βάθμιας Εκπαίδευσης Έβρου. 

Ο ΥΦΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 3, παρ. 6 του Ν. 1566/1985 
(ΦΕΚ167/τΑ'/30-09-1985) «Δομή και Λειτουργία της πρω¬ 
τοβάθμιας και δευτεροβάθμιας εκπαίδευσης και άλλες 
διατάξεις», όπως τροποποιήθηκε με το άρθρο 73, παρ. 
1 περ. β του Ν. 3518/2006 (ΦΕΚ 272/τ.Α'/21-12-2006) «Ανα¬ 
διάρθρωση των κλάδων του ταμείου συντάξεων μηχα¬ 
νικών και εργοληπτών δημοσίων έργων (ΤΣΜΕΔΕ) και 
ρύθμιση άλλων θεμάτων αρμοδιότητας του Υπουργείου 
Απασχόλησης και Κοινωνικής Προστασίας». 

2. Την υπ’ αριθ. 94654/ΣΤ5/19-06-2014 (ΦΕΚ 1618/τΒ'/ 
19-06-2014) κοινή απόφαση του Πρωθυπουργού και του 
Υπουργού Παιδείας και Θρησκευμάτων με θέμα «Κα¬ 
θορισμός αρμοδιοτήτων στους Υφυπουργούς Παιδείας 
και Θρησκευμάτων, Αλέξανδρο Δερμεντζόπουλο και 
Κωνσταντίνο Κουκοδήμο» 


3. Το υπ’ αριθ. Φ.2.1/10663/21-10-2014 έγγραφο της Περι¬ 
φερειακής Διεύθυνσης Πρωτοβάθμιας και Δευτεροβάθ¬ 
μιας Εκπαίδευσης Ανατολικής Μακεδονίας και Θράκης. 

4. Το υπ’ αριθ. 10004/17-10-2014 έγγραφο της Διεύθυν¬ 
σης Πρωτοβάθμιας ΕκπαίδευσηςΈβρου και την υπ’ αριθ. 
24/13-10-2014 Πράξη του ΠΥΣΠΕ Έβρου. 

5. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Εγκρίνεται από το σχολικό έτος 2014 - 2015 η λειτουρ¬ 
γία παραρτήματος του Νηπιαγωγείου Μεταξάδων του 
Δήμου Διδυμοτείχου στον οικισμό Ασπρονερίου του 
Δήμου Διδυμοτείχου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 23 Οκτωβρίου 2014 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΔΕΡΜΕΝΤΖΟΠΟΥΛΟΣ 
-♦- 

Αριθ. 78765 (4) 

Έγκριση υπέρβασης του ανωτάτου ορίου των εξήντα 
(60) ημερών κίνησης εκτός έδρας για κλάδους υπη- 
ρετούντων υπαλλήλων στην Περιφέρεια Βορείου Αι¬ 
γαίου, για το έτος 2014. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 280 παρ. 1 του Ν.3852/2010 
(ΦΕΚ 87 Α') «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης- Πρόγραμμα Καλλι¬ 
κράτης». 

2. Την υπ’ αριθ. 26158/3764/28-03-2014 (ΦΕΚ 828/Β/ 
03-04-2014) απόφαση της Γ ενικής Γ ραμματέως της Απο¬ 
κεντρωμένης Διοίκησης Αιγαίου «Παροχή εξουσιοδότη¬ 
σης υπογραφής διοικητικών πράξεων και εγγράφων «με 
εντολή Γ ενικού Γ ραμματέα Αποκεντρωμένης Διοίκησης 
Αιγαίου» στον Προϊστάμενο της Γενικής Διεύθυνσης 
Εσωτερικής Λειτουργίας της Αποκεντρωμένης Διοίκη¬ 
σης Αιγαίου και στους Προϊσταμένους των οργανικών 
μονάδων αυτής. 

3. Τις διατάξεις του άρθρου 9 παρ. 1 του Ν. 3833/2010 
(ΦΕΚ 40/Α') «Προστασία της εθνικής οικονομίας - Επεί¬ 
γοντα μέτρα για την αντιμετώπιση της δημοσιονομι¬ 
κής κρίσης», όπως τροποποιήθηκαν με τις υπ’ αριθ. 
2/78400/0022/14-11-2011 και 2/91697/0022/11-2-2013 εγκυ¬ 
κλίους του Υπουργείου Οικονομικών. 

4. Τ ις διατάξεις της παρ. 3 του άρθρου 2 του Ν. 2685/ 
1999 (ΦΕΚ 35/Α') «Κάλυψη δαπανών μετακινούμενων 
υπαλλήλων εντός και εκτός Επικράτειας και άλλες δι¬ 
ατάξεις». 

5. Τις διατάξεις του άρθρου 25, παρ. 6 του Ν. 2738/1999 
(ΦΕΚ 180/Α') «Συλλογικές Διαπραγματεύσεις στη Δημό¬ 
σια Διοίκηση, μονιμοποιήσεις συμβασιούχων αορίστου 
χρόνου και άλλες διατάξεις». 

6. Τις διατάξεις του άρθρου 15 παρ. 18 του Ν. 2503/1997 
(ΦΕΚ 107/Α') «Διοίκηση, Οργάνωση, Στελέχωση της Περι¬ 
φέρειας, ρύθμιση θεμάτων για την Τοπική Αυτοδιοίκηση 
και άλλες διατάξεις», όπως ισχύει σήμερα. 

7. Τις διατάξεις του Π.Δ. 143/2010 (ΦΕΚ 236/Α/27.12.2010) 
«Οργανισμός της Αποκεντρωμένης Διοίκησης Αιγαίου». 

8. Την υπ’ αριθ. 26819/02-05-2014 (ΦΕΚ1242/Β/15-05-2014) 
απόφαση της Γενικής Γραμματέως της Αποκεντρωμένης 
Διοίκησης Αιγαίου «Ανώτατο όριο επιτρεπόμενων ημε¬ 
ρών κίνησης εκτός έδρας των υπηρετούντων υπαλλή¬ 
λων στην Περιφέρεια Βορείου Αιγαίου, για το έτος 2014». 

9. Το υπ’ αριθ. 4150/07-10-2014 έγγραφο της Περιφέρει¬ 
ας Βορείου Αιγαίου με το οποίο ζητείται η αύξηση του 
αριθμού ημερών κίνησης εκτός έδρας των υπαλλήλων 
της Διεύθυνσης Κτηνιατρικής της Περιφέρειας Βορείου 
Αιγαίου, πέραν του ανώτατου ορίου. 

10. Την ανάγκη αύξησης, πέραν του ανωτάτου ορίου 
των εξήντα (60) ημερών, του αριθμού ημερών κίνησης 
εκτός έδρας των υπαλλήλων της Διεύθυνσης Κτηνι¬ 
ατρικής της Περιφέρειας Βορείου Αιγαίου, λόγω του 
ότι το Νησί της Λέσβου βρίσκεται υπό το καθεστώς 
επιβολής εκτάκτων κτηνιατρικών υγειονομικών μέτρων 
προς αντιμετώπιση της επιζωοτίας του καταρροϊκού 
πυρετού, που απαιτεί την καθημερινή μετακίνηση του 
προσωπικού τόσο για τη συλλογή δειγμάτων όσο και 
για τον επιτόπιο έλεγχο εκτροφών. 

11. Το γεγονός ότι δεν θα υπάρξει επιβάρυνση του προ¬ 
ϋπολογισμού της Περιφέρειας Βορείου Αιγαίου, επειδή η 
απαιτούμενη δαπάνη καλύπτεται από πιστώσεις του Υπουρ¬ 
γείου Αγροτικής Ανάπτυξης και Τροφίμων, αποφασίζουμε: 

Εγκρίνουμε για το έτος 2014 την αύξηση κατά είκοσι 
(20) ημέρες, πέραν του ανωτάτου ορίου των εξήντα 
(60) επιτρεπόμενων κατ’ έτος ημερών εκτός έδρας, των 
κάτωθι υπαλλήλων ως εξής: 


ΠΕΡΙΦΕΡΕΙΑ ΒΟΡΕΙΟΥ ΑΙΓΑΙΟΥ 
ΔΙΕΥΘΥΝΣΗ ΚΤΗΝΙΑΤΡΙΚΗΣ 


ΚΛΑΔΟΣ ΠΕ ΚΤΗΝΙΑΤΡΩΝ 

Α/Α 

ΟΝΟΜΑΤΕΠΩΝΥΜΟ 

ΠΡΟΓΡΑΜΜΑ ΣΤΟ ΟΠΟΙΟ 
ΘΑ ΑΠΑΣΧΟΛΗΘΕΙ 

1 

ΣΑΧΣΑΜΑΝΟΓ ΛΟΥ 
ΜΙΧΑΗΛ 

ΕΞΥΓΙΑΝΣΗ 

ΚΤΗΝΟΤΡΟΦΙΚΟΥ 

ΚΕΦΑΛΑΙΟΥ 

2 

ΙΑΤΡΟΣ ΝΙΚΟΛΑΟΣ 

ΕΞΥΓΙΑΝΣΗ 

ΚΤΗΝΟΤΡΟΦΙΚΟΥ 

ΚΕΦΑΛΑΙΟΥ 

3 

ΠΑΤΟΥΝΗΣ 

ΤΑΞΙΑΡΧΗΣ 

ΕΞΥΓΙΑΝΣΗ 

ΚΤΗΝΟΤΡΟΦΙΚΟΥ 

ΚΕΦΑΛΑΙΟΥ 

4 

ΚΟΥΓΚΟΥΛΙΟΣ 

ΝΙΚΟΛΑΟΣ 

ΕΞΥΓΙΑΝΣΗ 

ΚΤΗΝΟΤΡΟΦΙΚΟΥ 

ΚΕΦΑΛΑΙΟΥ 

ΚΛΑΔΟΣ ΤΕ ΖΩΙΚΗΣ ΠΑΡΑΓΩΓΗΣ 

Α/Α/ 

ΟΝΟΜΑΤΕΠΩΝΥΜΟ 

ΠΡΟΓΡΑΜΜΑ ΣΤΟ 

ΟΠΟΙΟ ΘΑ ΑΠΑΣΧΟΛΗΘΕΙ 

1 

ΛΑΣΚΑΡΙΔΗΣ 

ΓΕΩΡΓΙΟΣ 

ΕΞΥΓΙΑΝΣΗ 

ΚΤΗΝΟΤΡΟΦΙΚΟΥ 

ΚΕΦΑΛΑΙΟΥ 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Μυτιλήνη, 20 Οκτωβρίου 2014 

Με εντολή Γ ενικού Γ ραμματέα 
Αποκεντρωμένης Διοίκησης 
Ο Αναπληρωτής Προϊστάμενος Διεύθυνσης 
Διοικ/κού - Οικ/κού Β. Αιγαίου της Α.Δ. Αιγαίου 
ΓΕΩΡΓΙΟΣ ΛΟΥΚΟΣ 


Αριθ. Οικ.: 8100 (5) 

Παροχή εξουσιοδότησης υπογραφής «Με εντολή Περι¬ 
φερειάρχη» στους Προϊσταμένους Δ/νσεων, στους 
Προϊσταμένους Τμημάτων και στους Υπαλλήλους 
των Διευθύνσεων Δημόσιας Υγείας και Κοινωνικής 
Μέριμνας των Περιφερειακών Ενοτήτων Μαγνησίας 
και Σποράδων, Καρδίτσας και Τρικάλων. 

Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 3,113,159,163,176,186 και 
245 του Ν. 3852/2010 (ΦΕΚ 87/Α'/07-06-10), «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

2. Τις διατάξεις του Π.Δ. 129/2010 (ΦΕΚ 222/Α'/27-12-2010), 
«Οργανισμός της Περιφέρειας Θεσσαλίας». 

3. Την υπ’ αριθ. 56/2014 απόφαση του Πολυμελούς 
Πρωτοδικείου Λάρισας, όπως διορθώθηκε με την υπ’ 
αριθ. 68/2014 όμοια απόφαση, με τις οποίες ανακηρύχθη¬ 
καν ο Περιφερειάρχης, οι Αντιπεριφερειάρχες Περιφε¬ 
ρειακών Ενοτήτων και οι τακτικοί και αναπληρωματικοί 
Περιφερειακοί Σύμβουλοι της Περιφέρειας Θεσσαλίας 
για την περίοδο από 01/09/2014 έως 31/08/2019. 

4. Τις διατάξεις του άρθρου 9 του Ν. 2690/1999 (ΦΕΚ 
45/Α709-03-1999), «Κύρωση του Κώδικα Διοικητικής Δι¬ 
αδικασίας και άλλες διατάξεις». 

5. Τις διατάξεις της παρ. 3 του άρθρου 90 του «Κώδικα 
Νομοθεσίας για την Κυβέρνηση και τα κυβερνητικά όργα¬ 
να» που τέθηκε σε ισχύ με το άρθρο πρώτο του Π.Δ. 63/ 
2005 (ΦΕΚ 98/Α722-04-2005), «Κωδικοποίηση της νομο¬ 
θεσίας για την Κυβέρνηση και τα κυβερνητικά όργανα». 

6. Τις διατάξεις της περ. β, παρ. 2 του άρθρου 7 του 
Ν. 3469/2006 (ΦΕΚ 131/Α728-06-2006, «Εθνικό Τυπογρα¬ 
φείο, Εφημερίς της Κυβερνήσεως και λοιπές διατάξεις». 

7. Τις διατάξεις του Ν. 3861/2010 (ΦΕΚ 112/Α/13-07-2010), 
«Ενίσχυση της διαφάνειας με την υποχρεωτική ανάρτη¬ 
ση νόμων και πράξεων των κυβερνητικών και αυτοδιοι- 
κητικών οργάνων στο διαδίκτυο - Πρόγραμμα Διαύγεια - 
και άλλες διατάξεις». 

8. Την ανάγκη απλούστευσης των διαδικασιών, με 
στόχο την ταχύτερη διεκπεραίωση των υπηρεσιακών 
θεμάτων, την καλύτερη εξυπηρέτησης των πολιτών και 
τη διασφάλιση αποδοτικής και εύρυθμης λειτουργίας 
των Διευθύνσεων Δημόσιας Υγείας και Κοινωνικής Μέ¬ 
ριμνας των Περιφερειακών Ενοτήτων Μαγνησίας και 
Σποράδων, Καρδίτσας και Τρικάλων. 

9. Το γεγονός ότι η παρούσα απόφαση δεν προκαλεί 
δαπάνη σε βάρος του προϋπολογισμού του Κράτους ή 
της Περιφέρειας Θεσσαλίας, αποφασίζουμε: 

I) Εξουσιοδοτούμε τους Προϊσταμένους των Διευθύνσε¬ 
ων Δημόσιας Υγείας και Κοινωνικής Μέριμνας των Περιφε¬ 
ρειακών Ενοτήτων Μαγνησίας και Σποράδων, Καρδίτσας 
και Τρικάλων να υπογράφουν «Με εντολή Περιφερειάρχη», 
και σε περίπτωση κωλύματος ή απουσίας τους να υπο¬ 
γράφει ο ορισμένος αναπληρωτής τους, τα κατωτέρω έγ¬ 
γραφα και αποφάσεις αρμοδιότητας της Υπηρεσίας τους: 

Τμήμα Περιβαλλοντικής Υγιεινής και Υγειονομικού 
Ελέγχου: 

1. Την έκδοση τοπικών υγειονομικών διατάξεων και 
η λήψη μέτρων σε θέματα υγιεινής περιβάλλοντος και 
διασφάλισης της αντίληψης της Νέας Δημόσιας Υγείας 

2. Τον έλεγχο, συντονισμό και εποπτεία της εφαρ¬ 
μογής του υγειονομικού κανονισμού και των λοιπών 

υγειονομικών διατάξεων, έκδοση τοπικών υγειονομικών 
διατάξεων και λήψη μέτρων σε θέματα δημόσιας υγιει¬ 
νής, σε κάθε δραστηριότητα και σημείο, που σχετίζεται 
με την Δημόσια Υγεία και την Υγειονομική και Περιβαλ¬ 
λοντική Νομοθεσία. 

3. Τις γνωμοδοτήσεις παντός (ρύσεως και αντικειμένου 
που υπόκεινται στα αντικείμενα του εν λόγω τμήματος. 

4. Τον έλεγχο της εφαρμογής των Υγειονομικών Δια¬ 
τάξεων και κανονισμών στα καταστήματα και δραστη¬ 
ριότητες υγειονομικού ενδιαφέροντος. 

5. Την Επιβολή προστίμων στους παραβάτες στα πλαίσια 
εφαρμογής του νομοθετικού πλαισίου απαγόρευσης της 
διαφήμισης των προϊόντων καπνού και του καπνίσματος 
σε δημόσιους χώρους μετά την από την σύνταξη σχετικής 
πράξης των αρμοδίων υγειονομικών υπαλλήλων. 

6. Την οργάνωση, συντονισμό, εποπτεία και έλεγχο 
των προγραμμάτων καταπολέμησης εντόμων υγειονο¬ 
μικής σημασίας. 

7. Τη συμμετοχή στις νομίμως προβλεπόμενες Επι¬ 
τροπές γνωμοδότησης για την άδεια εγκατάστασης, 
σκοπιμότητας, λειτουργίας και ελέγχου κάθε είδους 
δραστηριότητας και σημείου, που ορίζεται στην υγειο¬ 
νομική και περιβαλλοντική νομοθεσία. 

8. Τ ις απαντήσεις σε καταγγελίες πολιτών. 

9. Τη χορήγηση καταλληλότητας του νερού υδροδό- 
τησης ιδιωτικών και δημόσιων δικτύων ύδρευσης, μετά 
την διενέργεια των απαιτούμενων εξετάσεων. 

10. Τις απαντήσεις στις Εισαγγελικές εντολές σχετικά 
με τις αρμοδιότητες του τμήματος. 

11. Τον ετήσιο καθορισμό τομέων εργασίας των Επο¬ 
πτών Δημόσιας Υγεία. 

12. Τ ις δειγματοληψίες και έγγραφα διαδικασιών ελέγ¬ 
χων νερών, υδροδότησης, ακτών κ,λπ. 

Τμήμα Κοινωνικής Αλληλεγγύης: 

1. Οποιαδήποτε διοικητική πράξη και ενέργεια αφορά 
το Διατροφικό Επίδομα (νεφροπαθών και μεταμοσχευ- 
μένων). 

2. Οποιαδήποτε διοικητική πράξη και ενέργεια αφορά 
την Χορήγηση άδειας άσκησης Κοινωνικού Λειτουργού 
καθώς και την διαδικασία για την ανάκλησή της. 

3. Οποιαδήποτε διοικητική πράξη και ενέργεια αφορά 
τα Αθλητικά Σωματεία. 

4. Οποιαδήποτε διοικητική πράξη και ενέργεια αφορά 
τους Πολιτιστικούς Συλλόγους. 

5. Οποιαδήποτε διοικητική πράξη και ενέργεια αφορά 
τις Παιδικές Εξοχές (κατασκηνώσεις). 

6. Οποιαδήποτε διοικητική πράξη και ενέργεια αφορά 
τα δελτία μετακίνησης ΑμεΑ καθώς και την έκδοση - 
θεώρησή τους. 

7. Οποιαδήποτε διοικητική πράξη και ενέργεια αφορά 
τα Προνοιακά ιδρύματα (ΚΑΑ - ΣΥΔ - ΜΦΗ κ.λπ.) την 
Παιδική Προστασία (ΚΔΑΠ - ΚΔΑΠ ΑΜΕΑ κ.λπ.). 

8. Τ ις εισηγήσεις στην Οικονομική Επιτροπή της Πε¬ 
ριφέρειας Θεσσαλίας. 

9. Οποιαδήποτε διοικητική πράξη και ενέργεια αφορά 
την συνδιοργάνωση εκδηλώσεων. 

10. Τη συμμετοχή σε προγράμματα πολιτιστικών και 
αθλητικών φορέων, που έχουν άμεση και ευθεία σχέση 
με θέματα, αρμοδιότητες και αντικείμενα της Δ/νσης 
Δημόσιας Υγείας και Κοινωνικής Μέριμνας. 

11. Οποιαδήποτε διοικητική πράξη και ενέργεια αφορά 
τα Ιδιωτικά Γυμναστήρια και τις Ιδιωτικές Σχολές Εκ¬ 
μάθησης Αθλημάτων. 


12. Οποιαδήποτε διοικητική πράξη και ενέργεια αφορά 
την χορήγηση Άδειας Διεξαγωγής Αθλητικής Συνάντησης. 

13. Τις απαντήσεις σε καταγγελίες πολιτών σχετικά 
με τις αρμοδιότητες του τμήματος. 

14. Τις απαντήσεις στις Εισαγγελικές εντολές σχετικά 
με τις αρμοδιότητες του τμήματος. 

Τμήμα Φαρμάκων και Φαρμακείων: 

1. Οποιαδήποτε διοικητική πράξη και ενέργεια αφορά 
τα Φαρμακεία και τις Φαρμακαποθήκες καθώς και την 
χορήγηση άδειας απουσίας Φαρμακοποιού μικρότερη 
των 2 μηνών. 

2. Την επικύρωση ένορκης βεβαίωσης Φαρμακοποιών 
περί πρακτικής άσκησης των ασκουμένων φοιτητών 
Φαρμακευτικής και πτυχιούχων Φαρμακοποιών και την 
χορήγηση βεβαίωσης περί πρακτικής άσκησης των μα- 
θητευομένων Βοηθών Φαρμακείων. 

3. Την απόφαση αντικατάστασης υπευθύνου Φαρμα¬ 
κοποιού ή αδειούχου Φαρμακοποιού. 

4. Τη χορήγηση βεβαίωσης - αναγγελίας έναρξης νό¬ 
μιμης άσκησης Φαρμακευτικού επαγγέλματος καθώς 
και την διαδικασία για την ανάκλησή της. 

5. Τη χορήγηση βεβαίωσης - αναγγελίας έναρξης νόμι¬ 
μης άσκησης επαγγέλματος Βοηθού Φαρμακείου καθώς 
και την διαδικασία για την ανάκλησή της. 

6. Την απόφαση απαλλαγής Φαρμακοποιών της υπο- 
χρεώσεως εφημέριων, βάσει του άρθρου 9 του Ν. 1963/ 
1991 (ΦΕΚ 138/Α720-09-1991). 

7. Τον καθορισμό κέντρων έκδοσης ή ελέγχου ιατρι¬ 
κών συνταγών βάσει του άρθρου 6 παρ. 5 του Ν. 1963/ 
1991 (ΦΕΚ 138/Α720-09-1991). 

8. Την απόφαση λειτουργίας των Φαρμακείων των 
νησιωτικών περιοχών, πέραν από τις κανονικές ώρες 
λειτουργίας και όλες τις ημέρες της εβδομάδας βάσει 
του άρθρου 9 του Ν. 1963/1991 (ΦΕΚ 138/Α720-09-1991). 

9. Τη διαβίβαση στο Υπουργείο Υγείας των αιτημάτων 
για την αγορά και επιστροφή ναρκωτικών φαρμάκων 
του Κρατικού Μονοπωλίου του [ενικού Νομαρχιακού Νο¬ 
σοκομείου Βόλου, Καρδίτσας και Τρικάλων, αντίστοιχα, 
και λοιπών Υγειονομικών Μονάδων των Περιφερειακών 
Ενοτήτων, τον έλεγχο και υποβολή των τριμηνιαίων 
καταστάσεων ναρκωτικών του Κρατικού Μονοπωλίου 
που διατίθενται από το Γενικό Νομαρχιακό Νοσοκομείο 
Βόλου, Καρδίτσας και Τρικάλων, αντίστοιχα, και λοιπές 
Υγειονομικές Μονάδες των Περιφερειακών Ενοτήτων. 

10. Τη θεώρηση συνταγολογίων ναρκωτικών των ιδι¬ 
ωτών ιατρών, του [ενικού Νομαρχιακού Νοσοκομείου 
Βόλου, Καρδίτσας και Τρικάλων, αντίστοιχα, και των Κέ¬ 
ντρων Υγείας των Περιφερειακών Ενοτήτων, των ιδιωτι¬ 
κών κλινικών και γενικά λοιπών Υγειονομικών Μονάδων. 

11. Τις αποφάσεις χορήγησης ναρκωτικών φαρμάκων 
σε ασθενείς. 

12. Τα έγγραφα ελέγχου και υποβολής των ετησίων 
καταστάσεων ναρκωτικών του Κρατικού Μονοπωλίου 
που διατίθενται από τα Φαρμακεία. 

13. Τη θεώρηση όλων των βιβλίων που υποχρεούνται 
να κατέχουν οι Φαρμακοποιοί στα Φαρμακεία τους, 
βάσει του άρθρου 3 του Π.Δ. 312/1992 (ΦΕΚ 157/Α7 
16-09-1992). 

14. Τα έγγραφα που αφορούν την τήρηση Μητρώου 
ασκουμένων φοιτητών και πτυχιούχων της Φαρμακευ¬ 
τικής και μαθητευομένων Βοηθών Φαρμακείων, την πα¬ 
ρακολούθηση της πρακτικής άσκησης των ασκουμένων 

φοιτητών και πτυχιούχων Φαρμακευτικής και μαθητευο- 
μένων Βοηθών Φαρμακείων καθώς και την θεώρηση των 
βιβλίων πρακτικής άσκησης τους στα προβλεπόμενα 
από την Νομοθεσία χρονικά διαστήματα. 

15. Τη διαβίβαση δικαιολογητικών για παντός φύσεως 
εξετάσεις των ασκουμένων φοιτητών Φαρμακευτικής 
και πτυχιούχων Φαρμακοποιών καθώς και των μαθη- 
τευομένων Βοηθών Φαρμακείων. 

16. Τη διαβίβαση εγγράφων σε διάφορες υπηρεσίες 
Υγείας των Περιφερειακών Ενοτήτων Μαγνησίας και Σπο- 
ράδων, Καρδίτσας και Τρικάλων, αντίστοιχα, (π.χ. Φαρ¬ 
μακευτικός Σύλλογος, Νοσοκομείο, Κέντρα Υγείας κ.λπ.) 

Τομέας Υπηρεσιών & Επαγγελμάτων Υγείας: 

1. Οποιαδήποτε διοικητική πράξη και ενέργεια αφορά 
τις Ιδιωτικές Κλινικές. 

2. Την τροποποίηση - επέκταση άδειας ίδρυσης και 
λειτουργίας υγειονομικών μονάδων. 

3. Οποιαδήποτε διοικητική πράξη και ενέργεια αφορά 
της Μονάδες Χρόνιας Αιμοκάθαρσης. 

4. Οποιαδήποτε διοικητική πράξη και ενέργεια αφορά 
τα ακτινολογικά εργαστήρια κατηγορίας Χ-1, Χ-2, Χ-3, 
εργαστήρια Πυρηνικής Κιτρικής κατηγορίας Α-1, Α-2, Α-3. 

5. Τη χορήγηση προέγκρισης κατασκευής ακτινολογι¬ 
κών εργαστηρίων και εργαστηρίων Πυρηνικής ιατρικής 
όλων των κατηγοριών. 

6. Οποιαδήποτε διοικητική πράξη και ενέργεια αφο¬ 
ρά τις ιοντίζουσες ακτινοβολίες κατηγορίας Χ-οδ σε 
Οδοντιατρεία. 

7. Τη χορήγηση παντός φύσεως άδειας άσκησης Ια¬ 
τρικών και Παραϊατρικών επαγγελμάτων καθώς και την 
διαδικασία για την ανάκλησή της. 

8. Τη χορήγηση άδειας άσκησης επαγγέλματος Φυ¬ 
σικού Νοσοκομείων εκτός της περιοχής των ιοντιζου- 
σών ακτινοβολιών καθώς και την διαδικασία νια την 
ανάκλησή της. 

9. Τη χορήγηση άδειας άσκησης επαγγέλματος Φυσι¬ 
κών Νοσοκομείων - Ακτινοφυσικού Ιατρικής εντός της 
περιοχής ιοντιζουσών ακτινοβολιών καθώς και την δι¬ 
αδικασία για την ανάκλησή της. 

10. Οποιαδήποτε διοικητική πράξη και ενέργεια αφορά 
την διαδικασία απόκτηση και χορήγηση Τίτλου Ιατρικής 
ειδικότητας. 

11. Την παραλαβή δικαιολογητικών γιατρών για ειδικό¬ 
τητα στο Γενικό Νοσοκομείο Βόλου, Καρδίτσας και Τρι¬ 
κάλων, αντίστοιχα, και η τήρηση σειράς προτεραιότητας 
για ειδικότητα, ως και την αποστολή δικαιολογητικών 
για τοποθέτηση ιατρού σε θέση ειδίκευσης. 

12. Τη χορήγηση άδειας χρησιμοποίησης Τίτλου Ια¬ 
τρικής ειδικότητας. 

13. Οποιαδήποτε διοικητική πράξη και ενέργεια αφορά 
τα Διαιτολογικά γραφεία. 

14. Οποιαδήποτε διοικητική πράξη και ενέργεια αφο¬ 
ρά τις Μονάδες Αδυνατίσματος και τις Διαιτολογικές 
Μονάδες. 

15. Τη χορήγηση άδειας άσκησης επαγγέλματος Ειδι¬ 
κού προσθετικών και ορθωτικών κατασκευών και λοιπών 
ειδών αποκατάστασης. 

16. Οποιαδήποτε διοικητική πράξη και ενέργεια αφορά 
τα Εργαστήρια Φυσικοθεραπείας. 

17. Οποιαδήποτε διοικητική πράξη και ενέργεια αφορά 
τα Οδοντοτεχνικό Εργαστήρια. 


18. Οποιαδήποτε διοικητική πράξη και ενέργεια αφορά 
τα καταστήματα Οπτικών Ειδών και τμήματα Φακών 
Επαφής. 

19. Τη χορήγηση Πιστοποιητικού στους Ιατρούς, Οδο¬ 
ντιάτρους και σε όλα τα Παράίατρικά επαγγέλματα για 
χώρα της Ε.Ε. (για άσκηση Επαγγέλματος). 

20. Τη χορήγηση Βεβαιώσεων Προϋπηρεσίας σε Ια¬ 
τρούς, Νοσηλευτές κ.λπ. 

21. Τη χορήγηση βεβαιώσεων ιατρών - Νοσηλευτών - 
Μαιών κ.λπ., ιατρικών και παραϊατρικών επαγγελμάτων, 
σχετικά με θητεία σε Αγροτικά ιατρεία, λίστα αναμονής 
για ειδίκευση, χρόνο ειδίκευσης για την απόκτηση τίτλου 
ειδικότητας κ.λπ. και παντός είδους βεβαιώσεων που προ¬ 
κύπτουν από τα τηρούμενα στην Υπηρεσία μας αρχεία. 

Τομέας Δημόσιας Υγιεινής και Πρόληψης και Προα¬ 
γωγής της Υγείας: 

1. Οποιαδήποτε διοικητική πράξη και ενέργεια αφορά 
τα εκδιδόμενα επ' αμοιβή πρόσωπα καθώς και για την 
άδεια εγκατάστασης τους. 

2. Την εφαρμογή όλων των προγραμμάτων Δημόσιας 
Υγιεινής (εμβολασμοί, πρόληψη λοιμωδών νόσων και 
αφροδίσιων νοσημάτων) και η μέριμνα εφαρμογής των 
μέτρων για την προστασία της Δημόσιας Υγείας. 

3. Τις επιδημιολογικές έρευνες, διερεύνηση και επι- 
δημιολογική επιτήρηση, στατιστική ταξινόμηση της 
πρόληψης και καταπολέμησης των συνήθων Λοιμωδών 
νοσημάτων, των κοινωνικών νοσημάτων, των ζωοαν¬ 
θρωπονόσων. 

4. Την ενημέρωση της Αστυνομικής Αρχής και της 
Κτηνιατρικής Υπηρεσίας για παρακολούθηση των ζώων 
υπόπτων λύσσας σε περίπτωση δήγματος σε ανθρώ¬ 
πους και εφαρμογή αντιλυσσικής αγωγής σε ανθρώπους 
σε περίπτωση δήγματος από αδέσποτα και ύποπτα για 
λύσσα ζώα. 

5. Την Αγωγή Υγείας του γενικού πληθυσμού και ειδι¬ 
κών ομάδων (επισκέψεις σε σχολεία, εργοστάσια, Δή¬ 
μους, Δ. Διαμερίσματα και οργανωμένες ομάδες πληθυ¬ 
σμού για ενημέρωση μαθητών - γονέων, νέων, γυναικών, 
ηλικιωμένων, σχετικά με την πρόληψη και μετάδοση 
λοιμωδών νοσημάτων σε συνεργασία με άλλους φορείς). 

6. Την οργάνωση, εποπτεία και συντονισμός των 
προγραμμάτων υγείας για την πρόληψη των ατομικών 
παραγόντων κινδύνου χρόνιων νοσημάτων, δραστηριο¬ 
τήτων για την προώθηση του οικογενειακού προγραμ¬ 
ματισμού, πρόληψης και προαγωγής της ψυχικής υγείας 
πρόληψης χρήσης εξαρτησιογόνων ουσιών, προστασίας 
του πληθυσμού από ατυχήματα, σχολικής Υγιεινής και 
ελέγχου οπτικής και ακουστικής οξύτητας, ορθοπεδικών 
και οδοντιατρικών προβλημάτων σε όλες τις βαθμίδες 
της εκπαίδευσης, κυτταρολογικής εξέτασης και μαστο¬ 
γραφίας σε γυναίκες. Συνεργασία για τα παραπάνω με 
Δήμους και Μονάδες Υγείας. 

7. Τη διενέργεια πάσης φύσης εμβολιασμών που εφαρ¬ 
μόζονται από το Εθνικό Πρόγραμμα των εμβολιασμών 
σε μεμονωμένα ανασφάλιστα άτομα και σε οργανωμέ¬ 
νες μειονεκτικές ομάδες (π.χ. μετακινούμενοι πληθυσμοί 
Τσιγγάνων, μαθητές κ.λπ.). 

8. Την εποπτεία, συντονισμός και συνεργασία με όλες 
τις Υγειονομικές Μονάδες του νομού και ιδιώτες ιατρούς 
για την καταγραφή, παρακολουθητή και στατιστική ταξι¬ 
νόμηση των λοιμωδών νοσημάτων και διενέργεια πάσης 
φύσης εμβολιασμών. 

9. Τις παραγγελίες εμβολίων - φαρμάκων. 

10. Τα στατιστικά εμβολίων και λοιμωδών νοσημάτων. 

11. Τ ις επιστροφές πρωτοκόλλων προμηθειών. 

12. Την εκπαίδευση των σπουδαστών της Σχολής Επι¬ 
σκεπτών - τριών Υγείας ΤΕΙ σε όλα τα αντικείμενα του 
τμήματος. 

13. Την έκδοση πιστοποιητικών υγείας επαγγελματιών 
σε θέσεις εργασίας παρασκευής και διάθεσης προϊό¬ 
ντων, εργαστηρίων, εργοστασίων, και δραστηριοτήτων 
υγειονομικού ενδιαφέροντος. 

14. Την έκδοση πιστοποιητικών υγείας για δύτες και 
ναυαγοσώστες. 

Τομέας Διοικητικών Διαδικασιών: 

1. Τη χρέωση στους αρμόδιους υπαλλήλους της Διεύ¬ 
θυνσης Δημόσιας Υγείας και Κοινωνικής Μέριμνας των 
αιτήσεων, εγγράφων κλπ. προς διεκπεροίωση. 

2. Τη θέση στο «ΑΡΧΕΙΟ» των εγγράφων. 

3. Την διαχείριση του συστήματος ηλεκτρονικής δι¬ 
ασύνδεσης της Διεύθυνσης Δημόσιας Υγείας και Κοι¬ 
νωνικής Μέριμνας. 

4. Την αυτεπάγγελτη ή ύστερα από αίτηση των ενδι¬ 
αφερομένων, αναζήτηση από άλλες Υπηρεσίες ή Αρχές, 
απαραίτητων δικαιολογητικών. 

5. Την παντός είδους προμήθειες εξοπλισμού και ανα¬ 
λώσιμου υλικού της Υπηρεσίας. 

6. Τη χορήγηση πόσης φύσεως αδειών στους υπαλ¬ 
λήλους της Διεύθυνσης Δημόσιας Υγείας και Κοινωνι¬ 
κής Μέριμνας, εκτός των αδειών άνευ αποδοχών και 
των χορηγουμένων ύστερα από κρίση του Υπηρεσια¬ 
κού Συμβουλίου, καθώς και χορήγηση ειδικών αδειών 
(αρθρ. 50 Ν. 3528/2007), αδειών μητρότητας (αρθρ. 52 
Ν. 3528/2007), διευκολύνσεων υπαλλήλων με οικογε¬ 
νειακές υποχρεώσεις (αρθρ. 53 Ν. 3528/2007), αναρ- 
ρωτικών αδειών (αρθρ. 55 Ν. 3528/2007), αδειών εξε¬ 
τάσεων (αρθρ. 60 Ν. 3528/2007) και συνδικαλιστικών 
αδειών στους υπαλλήλους των λοιπών υπηρεσιών 
των Περιφερειακών Ενοτήτων Μαγνησίας και Σπο- 
ράδων. 

7. Την έγκριση μετακίνησης εκτός έδρας εντός Νομού 
σε όλους τους υπαλλήλους της Διεύθυνσης Δημόσιας 
Υγείας και Κοινωνικής Μέριμνας. 

8. Την τοποθέτηση των υπαλλήλων της Διεύθυνσης 
σε Τμήματα και την ανάθεση καθηκόντων σε αυτούς 
καθώς και την εσωτερική μετακίνηση των υπαλλήλων 
από τμήμα σε τμήμα της Υπηρεσίας και την ανάθεση 
σ' αυτούς και άλλων καθηκόντων ανάλογα με τις υπη¬ 
ρεσιακές ανάγκες της Διεύθυνσης Δημόσιας Υγείας και 
Κοινωνικής Μέριμνας των Π.Ε. Μαγνησίας και Σποράδων, 
Καρδίτσας και Τρικάλων, αντίστοιχα. 

9. Τ ις εγκρίσεις συμμετοχής σε επιμορφωτικά σεμι¬ 
νάρια των Προϊσταμένων Τμημάτων και των υπαλλή¬ 
λων της Διεύθυνσης Δημόσιας Υγείας και Κοινωνικής 
Μέριμνας. 

10. Τον ορισμό των υπαλλήλων της Υπηρεσίας που θα 
συμμετέχουν ως εκπρόσωποι της Υπηρεσίας, σε συλ¬ 
λογικά όργανα (επιτροπές, συμβούλια κ.λπ.) που συ¬ 
γκροτούνται από την Υπηρεσία ή από άλλες Υπηρεσίες 

11. Τη θεώρηση βιβλιαρίων νοσηλείας των υπαλλή¬ 
λων της Διεύθυνσης Δημόσιας Υγείας και Κοινωνικής 
Μέριμνας. 

12. Τη θεώρηση δικαιολογητικών δαπανών, αμοιβής 
υπερωριακής εργασίας και αποζημιώσεων προσωπικού. 


13. Τη σύσταση επιτροπών εκκαθάρισης του αρχείου 
εγγράφων της Διεύθυνσης και καταστροφής άχρηστου 
υλικού και εγγράφων. 

II) Εξουσιοδοτούμε τους Προϊστάμενους των Τμημά¬ 
των των Διευθύνσεων Δημόσιας Υγείας και Κοινωνικής 
Μέριμνας των Περιφερειακών Ενοτήτων Μαγνησίας και 
Σποράδων, Καρδίτσας και Τρικάλων να υπογράφουν «Με 
εντολή Περιφερειάρχη», και σε περίπτωση κωλύματος 
ή απουσίας τους να υπογράφει ο Προϊστάμενος της 
Διεύθυνσης τους, τα κατωτέρω έγγραφα και αποφάσεις 
αρμοδιότητας της Υπηρεσίας τους: 

Α) Τον Προϊστάμενο του Τμήματος Περιβαλλοντικής 
Υγιεινής και Υγειονομικού Ελέγχου: 

1. Τη χορήγηση άδειας καταλληλότητας αυτοκινήτου. 

2. Τη χορήγηση άδειας μεταφοράς οστών. 

3. Τα σχετικά έγγραφα για την διεκπεραίωση παρα¬ 
πόνων - καταγγελιών των πολιτών (ανθυγιεινών εστιών). 

4. Τη θέση στο «ΑΡΧΕΙΟ» των εγγράφων που αφορούν 
το Τμήμα, τα οποία δεν απαιτούν κάποια ενέργεια και 
έχουν απλώς ενημερωτικό χαρακτήρα. 

5. Τις προσκλήσεις προσέλευσης των πολιτών για δι¬ 
ευκρίνιση της υπόθεσης τους. 

Β) Τον Προϊστάμενο του Τμήματος Κοινωνικής Αλ¬ 
ληλεγγύης: 

1. Τη θέση στο «ΑΡΧΕΙΟ» των εγγράφων που αφορούν 
το Τμήμα, τα οποία δεν απαιτούν κάποια ενέργεια και 
έχουν απλώς ενημερωτικό χαρακτήρα. 

2. Τ ις προσκλήσεις προσέλευσης των πολιτών για δι¬ 
ευκρίνιση της υπόθεσης τους. 

Γ) Τ ον Προϊστάμενο του Τ μήματος Φαρμάκων & Φαρ¬ 
μακείων: 

1. Τη θέση στο «ΑΡΧΕΙΟ» των εγγράφων που αφορούν 
το Τμήμα, τα οποία δεν απαιτούν κάποια ενέργεια και 
έχουν απλώς ενημερωτικό χαρακτήρα. 

2. Τ ις προσκλήσεις προσέλευσης των πολιτών για δι¬ 
ευκρίνιση της υπόθεσης τους. 

Παρέχουμε το δικαίωμα στους Προϊσταμένους των Δι¬ 
ευθύνσεων να εισηγούνται την υπογραφή της σχετικής 
πράξης για οποιαδήποτε αρμοδιότητα από αυτές που 
του έχουν εκχωρηθεί και κατά τη γνώμη τους πρέπει 
για γενικότερους λόγους να ασκηθεί από τον Αρμό¬ 
διο Αντιπεριφερειάρχη και σε περίπτωση κωλύματος ή 
απουσίας του από τον Περιφερειάρχη. 

Για θέματα που κρίνονται μείζονος σημασίας οι Προϊ¬ 
στάμενο των Διευθύνσεων οφείλουν να τα θέτουν υπό¬ 
ψη και για υπογραφή στον Αρμόδιο Αντιπεριφερειάρχη 
και σε περίπτωση κωλύματος ή απουσίας τους στον 
Περιφερειάρχη. 

Όλοι οι υπάλληλοι των Διευθύνσεων έχουν δικαίωμα 
υπογραφής ακριβούς αντιγράφου και πιστού φωτοαντι¬ 
γράφου της αρμοδιότητας τους καθώς και βεβαίωση 
γνησίου υπογραφής πολίτη. 

Με την παρούσα η ισχύς της οποίας αρχίζει από τη 
δημοσίευσή της, παύει να ισχύει κάθε προγενέστερη 
σχετική απόφαση. 

Η παρούσα απόφαση δεν προκαλεί δαπάνη σε βάρος 
του προϋπολογισμού του Κράτους ή της Περιφέρειας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 20 Οκτωβρίου 2014 

Ο Περιφερειάρχης 
ΚΩΝΣΤΑΝΤΙΝΟΣ ΑΓΟΡΑΣΤΟΣ 

Αριθ. 1688 (6) 

Έγκριση υπερωριακά απασχόλησης του προσωπικού της 
ΝΕΡΙΤ Α.Ε. για τους μήνες Σεπτέμβριο, Οκτώβριο και 
Νοέμβριο του έτους 2014. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΝΕΡΙΤ Α.Ε. 

Έχοντας υπόψη: 

1. Τις διατάξεις του Ν. 4173/2013 «Νέα Ελληνική Ραδι¬ 
οφωνία, Ίντερνετ και Τηλεόραση» (Α' 169), όπως ισχύει. 

2. Τις διατάξεις του άρθρου 20 του Ν. 4024/2011 «Συ- 
νταξιοδοτικές ρυθμίσεις, ενιαίο μισθολόγιο-βαθμολόγιο, 
εργασιακή εφεδρεία και άλλες διατάξεις εφαρμογής 
του μεσοπρόθεσμου πλαισίου δημοσιονομικής στρα¬ 
τηγικής 2012-2015» (Α' 226), όπως ισχύει. 

3. Την υπ' αριθ. 2/78400/0022/14.11.2011 εγκύκλιο του 
Υπουργείου Οικονομικών, που αφορά στην παροχή οδη¬ 
γιών για την εφαρμογή των διατάξεων του Ν. 4024/2011. 

4. Την υπ' αριθ. 2/70738/0022/28.9.2012 απόφαση της 22ης 
Δ/νσης Μισθολογίου του Γ.Λ.Κ., σύμφωνα με την οποία η 
ισχύς των αποφάσεων που αφορούν στην έγκριση υπε- 
ρωριακής απασχόλησης αρχίζει από τη δημοσίευσή τους. 

5. Το γεγονός ότι η ΝΕΡΙΤ Α.Ε. αποτελεί το νέο δημό¬ 
σιο ραδιοτηλεοπτικό φορέα, ο οποίος λειτουργεί όλες 
τις ημέρες του χρόνου σε εικοσιτετράωρη βάση, καθώς 
και ότι επί του παρόντος η ΝΕΡΙΤ Α.Ε. είναι υποστελεχω¬ 
μένη, διότι δεν έχουν ακόμη ολοκληρωθεί οι διαδικασίες 
πρόσληψης του συνόλου του προσωπικού της, με απο¬ 
τέλεσμα η υπερωριακή απασχόληση του υφιστάμενου 
προσωπικού να είναι αναγκαία για την εκπλήρωση των 
σκοπών της δημόσιας ραδιοτηλεοπτικής υπηρεσίας, που 
της έχει ανατεθεί με τον ιδρυτικό της νόμο. 

6. Το γεγονός ότι από τις διατάξεις της απόφασης 
αυτής προκαλείται δαπάνη ύψους 25.146,00 €, η οποία 
θα βαρύνει τον προϋπολογισμό της ΝΕΡΙΤ Α.Ε., απο¬ 
φασίζουμε: 

1. Εγκρίνουμε την υπερωριακή απογευματινή εργασία 
για τους μήνες Σεπτέμβριο, Οκτώβριο και Νοέμβριο, για 
το εξής προσωπικό της ΝΕΡΙΤ Α.Ε. και για τις παρακάτω 
ώρες, ως ακολούθως: 


Κατηγορία Προσωπικού 

Αριθμός Υπαλλήλων- 
Χρονικό Διάστημα 

Διοικητικό προσωπικό 

10 υπάλληλοι έως 60 
ώρες 


Υπάλληλοι πληροφορικής 

3 υπάλληλοι έως 60 ώρες 

Δημοσιογράφοι 

22 υπάλληλοι έως 60 
ώρες 

Λοιπό Προσωπικό 

4 υπάλληλοι έως 60 ώρες 


2. Εγκρίνουμε την υπερωριακή νυκτερινή εργασία για 
τους μήνες Σεπτέμβριο, Οκτώβριο και Νοέμβριο, για το 
εξής προσωπικό της ΝΕΡΙΤ Α.Ε. και για τις παρακάτω 
ώρες, ως ακολούθως: 


Κατηγορία Προσωπικού 

Αριθμός Υπαλλήλων- 
Χρονικό Διάστημα 

Υπάλληλοι πληροφορικής 

3 υπάλληλοι έως 48 ώρες 

Δημοσιογράφοι 

22 υπάλληλοι έως 48 
ώρες 

Λοιπό Προσωπικό 

4 υπάλληλοι έως 48 ώρες 


3. Εγκρίνουμε την υπερωριακή εργασία κατά τις Κυ¬ 
ριακές και εξαιρέσιμες ημέρες για τους μήνες Σεπτέμ¬ 
βριο, Οκτώβριο και Νοέμβριο, για το εξής προσωπικό της 
ΝΕΡΙΤ Α.Ε. και για τις παρακάτω ώρες, ως ακολούθως: 


Κατηγορία Προσωπικού 

Αριθμός Υπαλλήλων - 
Χρονικό Διάστημα 

Υπάλληλοι πληροφορικής 

3 υπάλληλοι έως 48 ώρες 

Δημοσιογράφοι 

22 υπάλληλοι έως 48 
ώρες 

Λοιπό Προσωπικό 

4 υπάλληλοι έως 48 ώρες 


4. Η πραγματοποίηση των ανωτέρω ωρών απογευμα¬ 
τινής υπερωριακής απασχόλησης και νυκτερινής εργα¬ 
σίας, καθώς και των ωρών υπερωριακής απασχόλησης 
κατά τις Κυριακές και τις εξαιρέσιμες ημέρες, θα βε¬ 
βαιώνεται στα τέλη κάθε μήνα από τον Προϊστάμενο 
της αρμόδιας υπηρεσίας. 

5. Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Σεπτεμβρίου 2014 

Ο Πρόεδρος Δ.Σ. και Διευθύνων Σύμβουλος 
ΠΕΤΡΟΣ ΜΑΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-Γοηπ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.β1.9Γ - β-π) 3 ΪΙ: ννβόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*020298705 1 1 140008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































